Αυτό το σπίτι θα το ευχαριστηθούν και οι πιο παράξενοι, το συνιστώ χωρίς επιφύλαξη. Σε μια από τις παλιές αριστοκρατικές πολυκατοικίες του κέντρου, με λεπτομέρεια ανακαινισμένο. Ατμοσφαιρικό, καλαίσθητο και εξαιρετικά λειτουργικό. Για παράδειγμα το κρεβάτι ενώ είναι αντίκα, έχει συντηρηθεί σωστά και έχει ένα εξαιρετικό στρώμα. Η κρεβατοκάμαρα είναι στην πίσω πλευρά, και ενώ είναι σε κεντρικό σημείο, κάνεις έναν πολύ ήσυχο ύπνο. Το σπίτι είναι πολύ καλά εξοπλισμένο και πεντακάθαρο. Λίγο λιγότερο από 10 λεπτά για το μετρό, σε σημείο πολύ κεντρικό και ζωντανό, σε σωστή απόσταση από το τουριστικό κέντρο. Με ωραία ενέργεια και εμφανή το καλό γούστο και την φροντίδα των ιδιοκτητών. Το αισθανθήκαμε αμέσως σαν σπίτι μας, ευχαριστούμε Θεανώ για μια υπέροχη φιλοξενία, να μας περιμένεις)